CELEX: 32007R0631
Language: mt
Date: 2007-06-07 00:00:00
Title: Regolament tal-Kunsill (KE) Nru 631/2007 tas- 7 ta’ Ġunju 2007 li jemenda r-Regolament (KE) Nru 147/2003 dwar ċerti miżuri restrittivi fil-każ tas-Somalja

8.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 146/1
            
         REGOLAMENT TAL-KUNSILL (KE) Nru 631/2007
   tas-7 ta’ Ġunju 2007
   li jemenda r-Regolament (KE) Nru 147/2003 dwar ċerti miżuri restrittivi fil-każ tas-Somalja
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikulari l-Artikoli 60 u 301 tiegħu,
   Wara li kkunsidra l-Pożizzjoni Komuni 2007/391/PESK tas-7 ta’ Ġunju 2007 li temenda l-Pożizzjoni Komuni 2002/960/PESK dwar miżuri restrittivi kontra s-Somalja (1),
   Wara li kkunsidra l-proposta mill-Kummissjoni,
   Billi:
   
               (1)
            
            
               Il-Pożizzjoni Komuni 2002/960/PESK tipprovdi embargo fuq l-esportazzjoni ta’ armi, munizzjonijiet u tagħmir militari għas-Somalja, u tipprojbixxi l-għoti ta’ konsulenza teknika, assistenza finanzjarja u assistenza u taħriġ ieħor relatati ma’ l-attivitajiet fis-Somalja. Il-projbizzjoni fuq l-għoti ta’ assistenza teknika u finanzjarja relatata ma’ attivitajiet militari ġiet implimentata bir-Regolament (KE) Nru 147/2003 (2).
            
         
               (2)
            
            
               Fl-20 ta’ Frar 2007, il-Kunsill tas-Sigurtà tan-Nazzjonijiet Uniti adotta r-Riżoluzzjoni 1744 (2007) (minn hawn ‘il quddiem imsejħa “UNSCR 1744 (2007)” li inter alia tintroduċi eżenzjonijiet addizzjonali minn dawk il-miżuri restrittivi għal fornimenti ta’ armi u tagħmir militari u taħriġ u assistenza teknika, u finanzjament u assistenza finanzjarja relatata, intiża biss għas-sostenn ta’ jew użu mill-missjoni ta’ l-Unjoni Afrikana għas-Somalja (AMISOM), imsemmija fil-paragrafu 4 ta’ l-UNSCR 1744 (2007), u għal fornimenti ta’ armi u tagħmir militari u l-forniment dirett jew indirett ta’ konsulenza teknika, intiżi biss għall-iskop li jiġi megħjun l-iżvilupp ta’ istituzzjonijiet tas-settur tas-sigurtà fis-Somalja, konsistenti mal-proċess politiku maħsub fil-Karta Federali Transitorja tas-Somalja, kif espost fil-paragrafi 1, 2 u 3 ta’ l-UNSCR 1744 (2007).
            
         
               (3)
            
            
               Il-Pożizzjoni Komuni 2007/391/PESK emendat il-Pożizzjoni Komuni 2002/960/PESK sabiex l-eżenzjonijiet mill-miżuri restrittivi jiġu konformi ma’ l-UNSCR 1744 (2007). Ir-Regolament (KE) Nru 147/2003 għandu jiġi emendat kif meħtieġ,
            
         ADOTTA DAN IR-REGOLAMENT:
   Artikolu 1
   Ir-Regolament (KE) Nru 147/2003 huwa b’dan emendat kif ġej:
   
               (1)
            
            
               għandu jiddaħħal l-Artikolu li ġej:
               “Artikolu 2a
               B’deroga mill-Artikolu 1, l-awtorità kompetenti, kif indikata fil-websites elenkati fl-Anness, fl-Istat Membru fejn huwa stabbilit min jipprovdi s-servizz, tista’ tawtorizza, taħt tali kondizzjonijiet li hija tqis adatti:
               
                           (a)
                        
                        
                           l-għoti ta’ finanzjament, assistenza finanzjarja, konsulenza teknika, assistenza jew taħriġ relatat ma’ attivitajiet militari, jekk hija tkun iddeterminat li tali finanzjament, konsulenza, assistenza jew tagħmir huma intiżi biss għas-sostenn jew użu tal-missjoni AMISOM msemmija fil-paragrafu 4 tar-Riżoluzzjoni tal-Kunsill tas-Sigurtà tan-Nazzjonijiet Uniti 1744 (2007);
                        
                     
                           (b)
                        
                        
                           l-għoti ta’ konsulenza teknika, assistenza jew tagħmir tekniku relatat ma’ attivitajiet militari, jekk il-kondizzjonijiet li ġejjin huma sodisfatti:
                           
                                       (i)
                                    
                                    
                                       l-awtorità kompetenti kkonċernata ddeterminat li tali konsulenza, assistenza jew tagħmir huma intiżi biss għall-iskop li jiġi megħjun l-izvilupp ta’ istituzzjonijiet tas-settur tas-sigurtà, konsistenti mal-proċess politiku espost fil-paragrafi 1, 2 u 3 tar-Riżoluzzjoni 1744 (2007); u
                                    
                                 
                                       (ii)
                                    
                                    
                                       l-Istat Membru kkonċernat innotifika lill-Kumitat stabbilit bil-paragrafu 11 tar-Riżoluzzjoni tal-Kunsill tas-Sigurtà tan-Nazzjonijiet Uniti 751 (1992) bid-determinazzjoni li tali konsulenza, assistenza jew tagħmir huma intiżi biss għall-iskop li jiġi megħjun l-izvilupp ta’ istituzzjonijiet tas-settur tas-sigurtà, konsistenti mal-proċess politiku espost fil-paragrafi 1, 2 u 3 tar-Riżoluzzjoni 1744 (2007) u bl-intenzjoni ta’ l-awtorità kompetenti tiegħu li tagħti awtorizzazzjoni, u l-Kumitat ma oġġezzjonax għal dik l-azzjoni fi żmien ħamest ijiem ta’ xogħol min-notifika.”;
                                    
                                 
                     
         
               (2)
            
            
               għandu jiddaħħal l-Artikolu li ġej:
               “Artikolu 6a
               Il-Kummissjoni għandha temenda l-Anness abbażi ta’ l-informazzjoni fornuta mill-Istati Membri.”;
            
         
               (3)
            
            
               għandu jiddaħħal l-Artikolu li ġej:
               “Artikolu 7a
               1.   L-Istati Membri għandhom jaħtru l-awtoritajiet kompetenti msemmijin f’dan ir-Regolament u jidentifikawhom fi, jew permezz ta’, websites elenkati fl-Anness.
               2.   L-Istati Membri għandhom jinnotifikaw lill-Kummissjoni bl-awtoritajiet kompetenti tagħhom mingħajr dewmien wara d-dħul fis-seħħ ta’ dan ir-Regolament u għandhom jinnotifikawha bi kwalunkwe emenda sussegwenti.”;
            
         
               (4)
            
            
               it-test fl-Anness ma’ dan ir-Regolament għandu jiġi miżjud bħala Anness.
            
         Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fil-Lussemburgu, 7 ta’ Ġunju 2007.
      
         
            Ghall-Kunsill
         
         
            Il-President
         
         M. GLOS
      
   
   
      (1)  Ara paġna 23 ta’ dan il-Ġurnal Uffiċjali.
   
      (2)  ĠU L 24, 29.1.2003, p. 2.
   
      ANNESS
      
         
            “ANNESS
            Websites għal informazzjoni dwar awtoritajiet kompetenti msemmijin fl-Artikoli 2a u 7a u l-indirizz għan-notifiki lill-Kummissjoni Ewropea
            BELĠJU
            http://www.diplomatie.be/eusanctions
            BULGARIJA
            http://www.mfa.government.bg
            REPUBBLIKA ĊEKA
            http://www.mfcr.cz/mezinarodnisankce
            DANIMARKA
            http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
            ĠERMANJA
            http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
            ESTONJA
            http://www.vm.ee/est/kat_622/
            GREĊJA
            http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/
            SPANJA
            http://www.mae.es/es/MenuPpal/Asuntos/Sanciones+Internacionales
            FRANZA
            http://www.diplomatie.gouv.fr/autorites-sanctions/
            IRLANDA
            http://www.dfa.ie/un_eu_restrictive_measures_ireland/competent_authorities
            ITALJA
            http://www.esteri.it/UE/deroghe.html
            ĊIPRU
            http://www.mfa.gov.cy/sanctions
            LATVJA
            http://www.mfa.gov.lv/en/security/4539
            LITWANJA
            http://www.urm.lt
            LUSSEMBURGU
            http://www.mae.lu/sanctions
            UNGERIJA
            http://www.kulugyminiszterium.hu/kum/hu/bal/nemzetkozi_szankciok.htm
            MALTA
            http://www.doi.gov.mt/EN/bodies/boards/sanctions_monitoring.asp
            OLANDA
            http://www.minbuza.nl/sancties
            AWSTRIJA
            http://www.bmeia.gv.at/view.php3?f_id=12750&LNG=en&version=
            POLONJA
            http://www.msz.gov.pl
            PORTUGALL
            http://www.min-nestrangeiros.pt
            RUMANIJA
            http://www.mae.ro/index.php?unde=doc&id=32311&idlnk=1&cat=3
            SLOVENJA
            http://www.mzz.gov.si/si/zunanja_politika/mednarodna_varnost/omejevalni_ukrepi/
            SLOVAKKJA
            http://www.foreign.gov.sk
            FINLANDJA
            http://formin.finland.fi/kvyhteistyo/pakotteet
            SVEZJA
            http://www.ud.se/sanktioner
            RENJU UNIT
            http://www.fco.gov.uk/competentauthorities
            Indirizz għal notifiki lill-Kummissjoni Ewropea:
            
                        European Commission
                     
                  
                        DG External Relations
                     
                  
                        Directorate A. Crisis Platform and Policy Coordination in CFSP
                     
                  
                        Unit A2. Crisis Management and Conflict Prevention
                     
                  
                        CHAR 12/106
                     
                  
                        B-1049 Bruxelles/Brussel (Belgium)
                     
                  
                        E-mail: relex-sanctions@ec.europa.eu
                     
                  
                        Tel.: (32 2) 295 55 85, 299 11 76
                     
                  
                        Fax: (32 2) 299 08 73”